ઓર્થોપેડિક સર્જન ડો. રાજીવ શાહે થ્રીડી પ્રિન્ટીંગ ટેકનોલોજી ઓપરેશન અંગેની માહિતી આપતા જણાવ્યું હતું કે, માનવીના પગની ઘૂંટીની વચ્ચેના ભાગમાં આવેલ અને ટેલસ બોન (ઘૂંટીનું હાડકુ) તરીકે ઓળખાતા હાડકાંને કાયમી ગંભીર નુકશાન થાય પછી, દર્દીના પગનો પંજાનો કાયમી ધોરણે 90 ટકાના અંશ ઉપર અક્કડ થયેલો રહી જાય. અથવા તો દર્દીનો પગ ઘૂંટણ નીચેથી કાપી નાંખવો પડે. મારી હોસ્પિટલમાં આવેલા સુરતાનનો પગ પણ કાપવો પડે તેવીજ સ્થિતી હતી.